# DECIZIA ETAPEI DE ÎNCADRARE

## Nr. xx din xx.04.2019

Ca urmare a notificării adresate de **ALEXA SANDA –** cu domiciliul/sediul în județul Suceava, comuna Udești, sat Poieni**, privind planul / programul**  "**PLANUL URBANISTIC ZONAL - Obținere autorizație construire locuințe tip P+M, anexe gospodărești: fântână, bazin vidanjabil și împrejmuire teren ”**, în comuna Udești, satul Poieni, Județul Suceava, înregistrată la APM Suceava cu nr. 4179/ 04.04.2019 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 15.04.2019 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - Obținere autorizație construire locuințe tip P+M, anexe gospodărești: fântână, bazin vidanjabil și împrejmuire teren ”**, în comuna Udești, satul Poieni, Județul Suceava**, titular ALEXA SANDA –** cu domiciliul/sediul în județul Suceava, comuna Udești, sat Poieni, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

În ședința Comitetului Special Constituit din 15.04.2019, se solicită obținerea Avizului de la Inspectoratul pentru Situații Urgență Bucovina Suceava.

**Caracteristicile și localizarea proiectului**

Terenul se află în intravilanul și extravilanul satului Poieni, comuna Udești, județul Suceava, și este compus din:- 931 mp, identică cu parcela cadastrală cu nr.31416, ECF nr.31416, este proprietatea soților Alexa Sanda și Alexa Samuel, conform actului vânzare-cumpărare nr.3716/29.08.2017; - 931 mp identică cu parcela cadastrală nr.31414, ECF nr.31414, este proprietatea soților Lascar Sandu și Lascar Carmen Ionela, conform contract vânzare-cumpărare nr.1192/25.05.2016; - 931 mp, identică cu parcela cadastrală nr. 31415, ECF nr.31415, este proprietatea soților Senescu Gheorghe Cătălin și Senescu Tamara, conform contract vânzare-cumpărare nr.1190/19.09.2013; - 931 mp, parcela cu nr. cadastral 31417, ECF nr.31417, este proprietatea lui Lascar Aurel, conform act dezmembrare nr.6833/29.11.2011; - 1272 mp, parcela cadastrală nr.31418, ECF nr.31418, este proprietatea în cotă indiviză de câte 1/5 pentru lascar Cornel și Lascar Lidia, Senescu Tamara și Senescu Gheorghe Alexa Samuel și Alexa Sanda, Lascar Sandu și Lascar Carmen Ionela, Lascar Aurel conform act nr.35536/24.07.2018.

Folosința actuală a imobilelor cu nr. cadastral 31416, 31414, 31415, 31417, 31418 este teren arabil și urmează a se executa lucrări de construire locuințe P+M, anexe gospodărești, - introducere teran în intravilan, în vederea construirii.

Vecinătăți:

* la Nord - drumul judetean DJ 208A

- la Est , Vest , Sud - proprietati private – terenuri agricole.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea introducerii în intravilan a suprafeței de teren de 4534 mp în vederea construirii de locuințe P+M, bazin vidanjabil, fântână, branșament, fără a aduce prejudicii mediului înconjurător.

**Indici urbanistici :**

**P.O.T. propus = 35% C.U.T. propus = 0,90**

Suprafața totală luată în studiu 4996 mp

Regim de înălțime propus, P+M

Suprafața construită propusă, 1775,00 mp

Suprafata carosabilă pietonală , trotuare, parcări 1362,00 mp

Suprafata spatii verzi, 1859,00 mp

Totodată prin această documentatie se vor stabili si alte reglementări privind modul de ocupare a terenului (retrageri fată de limita de proprietate, distante fată de aliniament ori fată de alte elemente ce caracterizează terenul/zonă in clipa de fată: constructii vecine, căi de circulatie publică, retele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

**Alimentarea cu apă** **și canalizare,**

Alimentarea cu apă a obiectivelor se va face din sursă proprie, put forat, pentru fiecare lot, amplasat in interiorul incintei.Pentru putul forat s-a instituit o zonă de protectie de 10,00m.Putul forat va fi din tub de beton si va fi prevăzut cu capac.Lucrările de alimentare cu apă vor respecta legislatia in vigoare.Apa rece necesară va fi filtrată si dedurizată.

Apa uzată menajeră de la obiectiv este dirijată prin intermediul conductelor si căminelor de canalizare menajeră la un bazin vidanjabil amplasat langă limita de proprietate, a fiecărui lot . Bazinul vidanjabil va fi format dintru-un container din polipropilenă dotat cu guri de vizitare si capac.

Apele pluviale vor fi colectate si apoi evacuate in rigolele marginale.

Lucrările de canalizare vor respecta legislatia in vigoare.

.

**Alimentarea cu caldură**

In zonă nu există retea de alimentare cu gaze naturale.

Alimentarea cu caldură a spatiilor se va realiza prin intermediul centralelor termice care vor functiona cu combustibil solid sau energie electrică.

**Alimentarea cu energie electrică,**

Se propune racordarea la reţeaua electrică existentă in zonă și racordarea obiectivelor la rețea, în conformitate cu Avizul de Racordare emis de Societatea de Distribuţie şi Furnizare a Energiei Electrice, după obținerea autorizației de construcție.

**Gospodăria deșeurilor**

Sistemul de colectare a deșeurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deșeurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprăstierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât să nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Se propune realizarea accesului in incintă din calea de acces DJ 208A, din partea de nord a zonei studiate. Autorizarea executării construcțiilor este permisă numai dacă există posibilitatea de acces la drumurile publice direct sau prin servitute conform destinației construcției. Caracteristicile acceselor la drumurile publice trebuie să permită intervenția mijloacelor de stingere a incendiilor, dimensionate conform normelor pentru trafic greu.

*d) problemele de mediu relevante pentru plan sau program – nu e cazul;*

e*) relevanţa planului sau programului pentru implementarea legislaţiei naţionale şi comunitare de mediu – nu e cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 04.04.2019 și 08.04.2019, până la luarea deciziei de încadrare nu au fost semnalate observații din partea publicului.

În urma publicării din data de xx.05.2019, în ziarul ,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

**Vasile OȘEAN**